**Rámcová dohoda**

**č. 26/2020**

**uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov**

Zmluvné strany

**Predávajúci:**

 **(tu uvedie navrhovateľ svoje obchodné meno/názov a vyplní nižšie požadované údaje)**

 sídlo:

 IČO:

 DIČ:

 IČ DPH:

 v mene koná:

 osoba zodpovedná za plnenie zmluvy: (meno, priezvisko, e-mail, tel. č.)

 bankové spojenie:

 IBAN:

 SWIFT:

 kontaktná e-mailová adresa a telefónne číslo: , tel.č.:

 (ďalej len ako „**Predávajúci**“)

a

**Kupujúci:**

 **Dopravný podnik mesta Žiliny s.r.o.**

 sídlo: Kvačalova 2, 01140 Žilina

 IČO: 36 007 099

DIČ: 2020447583

IČ DPH: SK2020447583

 v mene koná: **Ing. Ján Barienčík, PhD.**, konateľ

osoba zodpovedná za plnenie zmluvy: (meno, priezvisko, e-mail, tel. č.)

 bankové spojenie: Slovenská sporiteľňa, a.s.

 IBAN: SK1909000000005035044524

 SWIFT: GIBASKBX

 kontaktná e-mailová adresa a telefónne číslo: dpmz@dpmz.sk, tel.č.: 041/5660148

 (ďalej len ako „**Kupujúci**“)

(Predávajúci a Kupujúci ďalej aj ako „Zmluvné strany“ alebo jednotlivo „Zmluvná strana“)

**Článok 1**

**Úvodné ustanovenia**

1. Táto Rámcová dohoda (ďalej aj ako „dohoda“) sa uzatvára ako výsledok verejného obstarávania realizovaného postupom obchodnej verejnej súťaže, ktorú Kupujúci ako obstarávateľ podľa § 9 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“), ktorý vykonáva vybrané činnosti ustanovené v § 9 ods. 6 a 7 cit. zákona, vyhlásil zverejnením Výzvy na súťaž na svojom webovom sídle ([www.dpmz.sk](http://www.dpmz.sk)). Obstarávaný predmet je financovaný z vlastných finančných prostriedkov obstarávateľa, t.j. Kupujúceho. Vzhľadom na výšku predpokladanej hodnoty predmetu obstarávania uvedenej vo Výzve na súťaž, toto obstarávanie nebolo nadlimitnou zákazkou v zmysle zákona o verejnom obstarávaní (v nadväznosti na aktuálny finančný limit pre nadlimitnú zákazku platný pre obstarávateľa). Obstarávateľ realizoval predmetné verejné obstarávanie podľa § 281 – 288 zákona č. 513/1991 Zb. (Obchodný zákonník v znení neskorších predpisov), ktorého predmetom bol nákup čipových kariet.
2. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok 2**

**Predmet dohody**

1. Predávajúci sa touto Rámcovou dohodou zaväzuje dodávať Kupujúcemu na základe jeho čiastkových objednávok požadovaný tovar (ďalej aj ako „predmet kúpy“) – v rozsahu, kvalite a na požadované miesto dodania.

 Jedná sa o predmet kúpy – čipové karty, bližšie špecifikovaný v Prílohe č. 1 tejto dohody.

1. Kupujúci sa zaväzuje predmet kúpy prevziať do svojho výlučného vlastníctva a zaplatiť zaň Predávajúcemu dohodnutú kúpnu cenu.
2. Predpokladané odberové množstvo predmetu kúpy za celé obdobie trvania platnej a účinnej dohody predstavuje 40.000 ks. Zmluvné strany sa dohodli, že uvedené predpokladané odberové množstvo predmetu kúpy nie je zmluvne záväzné a skutočne odobraté množstvo predmetu kúpy sa môže pohybovať na úrovni uvedeného predpokladaného odberového množstva. Presný počet objednaných čipových kariet bude vždy uvedený v čiastkovej objednávke.

**Článok 3**

**Termín a miesto plnenia**

1. Predávajúci sa zaväzuje dodať objednaný predmet kúpy do 55 dní odo dňa potvrdenia prijatej čiastkovej objednávky Predávajúcim.
2. Miestom dodania predmetu kúpy je Dopravný podnik mesta Žiliny s.r.o., Kvačalova 2, 011 40 Žilina. Miesto dodania tovaru bude vždy uvedené v čiastkovej objednávke.

**Článok 4**

**Kúpna cena a platobné podmienky**

1. Kúpna cena predmetu kúpy bola určená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva vyššie citovaný zákon.
2. Kúpna cena za 1 ks čipovej karty vyhotovenej podľa opisu a špecifikácie v Prílohe č. 1 je uvedená v Prílohe č. 2 (Tabuľka č. 2, stĺpec č. 1) tejto dohody.
3. V cene čipovej karty sú zahrnuté všetky náklady Predávajúceho spojené s jej výrobou a dodaním Kupujúcemu.
4. Predávajúci nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do dohodnutej jednotkovej ceny predmetu kúpy.
5. Kupujúci sa zaväzuje uhradiť Predávajúcemu kúpnu cenu za objednaný a dodaný predmet kúpy formou bezhotovostného platobného styku na účet Predávajúceho, č. účtu (doplní Predávajúci) ............................, vedený v  (doplní Predávajúci)........................ na základe faktúry – daňového dokladu vystavenej Predávajúcim. Na faktúru uvedie Predávajúci č. účtu v tvare IBAN-u, ktorý je totožný s č. účtu uvedený v tejto dohode.
6. Predávajúcemu vznikne právo na vystavenie daňového dokladu - faktúry dňom riadneho a včasného dodania predmetu kúpy podľa tejto dohody. Predmet kúpy bude dodaný Kupujúcemu spolu s faktúrou a dodacím listom.
7. Splatnosť daňového dokladu - faktúry je 14 dní odo dňa jej doručenia Kupujúcemu. Faktúry budú Kupujúcemu doručené v listinnej forme. Faktúra sa považuje za uhradenú dňom pripísania vyfakturovanej sumy na účet Predávajúceho.
8. Predávajúcim vystavený daňový doklad – faktúra doručený Kupujúcemu musí obsahovať náležitosti v zmysle zák. č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať tiež číslo tejto Rámcovej dohody (z evidencie zmlúv u Kupujúceho). V prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy alebo tieto prílohy budú obsahovať nesprávne údaje alebo nebude obsahovať číslo tejto Rámcovej dohody, Kupujúci má právo vrátiť faktúru Predávajúcemu na opravu alebo doplnenie. Predávajúci túto faktúru podľa charakteru nedostatkov buď opraví alebo vystaví novú faktúru, s tým, že nová lehota splatnosti začne plynúť dňom doručenia opravenej faktúry Kupujúcemu.
9. Kupujúci je platiteľom dane z pridanej hodnoty (DPH). Predávajúci je/nie je\* (\*nehodiace sa odstráni Predávajúci) platiteľom dane z pridanej hodnoty (DPH).

**Článok 5**

**Podmienky plnenia dohody a dodania predmetu kúpy**

1. Predávajúci sa zaväzuje dodávať Kupujúcemu na základe vystavených čiastkových objednávok predmet kúpy, ktorý bude spĺňať opis a technickú špecifikáciu uvedenú v Prílohe č. 1 tejto dohody.
2. Kupujúci vystaví čiastkovú objednávku a odošle ju Predávajúcemu v pracovných dňoch (pondelok až piatok, od 06:00 hod. do 14:00 hod.). Predávajúci je následne povinný elektronicky (e-mailom) potvrdiť Kupujúcemu prijatie objednávky a to do 48 hodín od jej doručenia Predávajúcemu. Deň potvrdenia objednávky Predávajúcim sa nezapočítava do lehoty dodania, ktorá je uvedená v čl. 3 bod (1) tejto dohody.
3. Vo veci vybavovania objednávok je kontaktnou osobou na strane Kupujúceho (p. Matúš Mravec, tel. č. 041/5660139, mob.: 0905 720 749, e-mail: matus.mravec@dpmz.sk), resp. iná zodpovedná osoba oddelenia nákupu.

 Kontaktnou osobou na strane Predávajúceho vo veci prijímania objednávok je (doplniť meno a priezvisko, tel. č., mob.; e-mail).

1. Kupujúci predpokladá, že počas celého obdobia trvania dohody vystaví a odošle Predávajúcemu 6 čiastkových objednávok. Tento počet objednávok je len informatívny, Kupujúci ho iba predpokladá a zároveň si vyhradzuje právo v priebehu trvania dohody neodoslať Predávajúcemu uvedené celkové množstvo objednávok, pokiaľ to vyplynie z potrieb Kupujúceho.
2. Kupujúci predpokladá, že počet čipových kariet uvedený v jednej objednávke bude min. 3 000 kusov. Tento min. počet čipových kariet uvedený v jednej objednávke je len informatívny, Kupujúci ho iba predpokladá a zároveň si vyhradzuje právo v priebehu trvania dohody nedodržať presne tento min. počet čipových kariet uvedený v jednej objednávke, pokiaľ to vyplynie z potrieb Kupujúceho.
3. Predávajúci je povinný oznámiť Kupujúcemu termín dodania predmetu kúpy do miesta plnenia podľa čl. 3 dohody min. 2 dni pred jeho uskutočnením, a to e-mailom, prípadne telefonicky osobám Kupujúceho (p. Matúš Mravec, tel. č. 041/5660139, mob.: 0905 720 749, e-mail: matus.mravec@dpmz.sk). Osoby budú zodpovedné za prevzatie tovaru od Predávajúceho.
4. Dopravu tovaru na miesto dodania zabezpečuje a hradí Predávajúci.
5. Odovzdanie predmetu kúpy Kupujúcemu bude uskutočnené povereným zástupcom Predávajúceho v mieste plnenia podľa čl. 3 dohody a to v oznámenom termíne podľa bodu (6) tohto čl. dohody.
6. Predávajúci odovzdá predmet kúpy zástupcovi Kupujúceho podľa bodu (6) tohto čl. dohody. Zástupca Kupujúceho sa zaväzuje potvrdiť prevzatie predmetu kúpy na dodacom liste.
7. Predávajúci zodpovedá za to, že predmet kúpy bude dodaný a zabalený v obaloch tak, aby nedošlo počas prepravy k jeho znehodnoteniu.

1. Pri dodaní nesprávneho tovaru je možnosť tovar obratom vrátiť Predávajúcemu a zameniť ho za požadovaný. V takomto prípade všetky dopravné náklady hradí Predávajúci.

**Článok 6**

**Subdodávatelia**

(1) Predávajúci nesmie plnenie dohody ako celok postúpiť na vykonanie inému subjektu. Môže však zadať podiel realizácie predmetu dohody subdodávateľovi. Najneskôr v čase uzavretia dohody uvedie nastávajúci zmluvný partner (ak je relevantné) údaje o všetkých známych subdodávateľoch a o osobe oprávnenej konať za subdodávateľa, ktorým bude skutočne zadaný podiel z plnenia dohody. Tieto údaje budú v rozsahu meno a priezvisko, adresa pobytu, dátum narodenia. Informácie o subdodávateľoch sa uvádzajú v bode (4) tohto čl. dohody.

(2) Predávajúci má povinnosť počas trvania tejto dohody oznámiť Kupujúcemu akúkoľvek zmenu údajov o subdodávateľovi.

(3) V prípade zmeny subdodávateľa počas plnenia dohody, Predávajúci bude povinný Kupujúcemu najneskôr tri (3) pracovné dni pred zmenou subdodávateľa, predložiť písomné oznámenie o zmene subdodávateľa, ktoré bude obsahovať minimálne: identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

(4) Informácie o subdodávateľoch a osobách oprávnených konať za subdodávateľov (v rozsahu meno a priezvisko, adresa pobytu, dátum narodenia), ktorým je skutočne zadaný podiel z plnenia dohody: (tu doplní iba úspešný navrhovateľ, resp. nastávajúci zmluvný partner, t.j. Predávajúci pri podpise dohody, resp. v čase jej uzavretia, ak je relevantné).

**Článok 7**

**Vlastnícke právo**

1. Predávajúci znáša riziko spojené s dodaním predmetu kúpy (poškodenie, odcudzenie a pod.) až do dňa jeho písomného odovzdania a prevzatia Kupujúcim.
2. Vlastnícke právo k predmetu kúpy prechádza na Kupujúceho dňom riadneho splnenia záväzku, t.j. dňom písomného prevzatia predmetu kúpy Kupujúcim, po jeho dodaní Predávajúcim.

**Článok 8**

**Záručné podmienky a zodpovednosť za vady**

1. Predávajúci sa zaväzuje, že Kupujúcemu dodá predmet kúpy v množstve, kvalite, jednotkovej cene a v baleniach podľa tejto dohody a čiastkovej objednávky vystavenej Kupujúcim a doručenej Predávajúcemu.
2. Predávajúci sa zaväzuje, že na dodanom predmete kúpy nie sú žiadne právne vady a vyhlasuje, že je oprávnený vykonávať a udeliť všetky práva spojené s dodaním predmetu kúpy a zodpovedá za nerušený výkon práv Kupujúcim.
3. Predávajúci sa zaväzuje, že predmet kúpy v čase odovzdania Kupujúcemu má a počas záručnej doby bude mať vlastnosti stanovené technickými parametrami podľa Prílohy č. 1 a spĺňa všetky požiadavky podľa príslušnej normy (STN, DIN, ISO a pod.), pokiaľ sa norma na takýto predmet kúpy vzťahuje.
4. Záručná doba na predmet kúpy je stanovená na 2 roky a začína plynúť odo dňa jeho písomného prevzatia Kupujúcim.
5. Záruka sa nevzťahuje na vady spôsobené Kupujúcim, jeho neodbornou manipuláciou s predmetom kúpy v rozpore s návodom na obsluhu resp. návodom na používanie (ak sa k predmetu kúpy návod dodáva), nedodržaním záväzného postupu inštalácie, skladovaním predmetu kúpy v nevhodných podmienkach, prípadne násilným a neoprávneným zásahom do predmetu kúpy.
6. Predávajúci sa zaväzuje, že počas záručnej doby bezplatne (vrátane dopravy a dodania) odstráni vady predmetu kúpy, ktoré neboli zapríčinené konaním Kupujúceho.

Odstránenie vady na predmete kúpy začne Predávajúci riešiť neodkladne po písomnom nahlásení vady Kupujúcim a to najneskôr do 72 hodín od nahlásenia vady. Nahlásiť vadu možno písomne e-mailom na adresu Predávajúceho, uvedenú v záhlaví tejto dohody. Každú zmenu kontaktných údajov je Predávajúci povinný ohlásiť Kupujúcemu najneskôr v deň nasledujúci po vykonaní zmeny.

1. Odstránením vád podľa predchádzajúceho odseku sa rozumie napr. aj výmena vadného predmetu kúpy za iný, plne funkčný a nepoškodený konkrétny tovar, t.j. predmet kúpy bez vád, ktorý je obsahom Prílohy č. 1 tejto dohody.
2. Pri zodpovednosti za vady sa Zmluvné strany budú podporne riadiť ustanoveniami § 422 a nasl. Obchodného zákonníka, ktoré upravujú nároky zo zodpovednosti za vady.
3. Zmluvné strany sa budú riadiť ustanoveniami § 429 a nasl. Obchodného zákonníka, ktoré upravujú záruku na akosť.

**Článok 9**

**Zmluvné pokuty**

1. V prípade omeškania Predávajúceho s dodaním predmetu kúpy v dohodnutom termíne podľa čl. 3, bod (1) dohody je Kupujúci oprávnený uplatniť si nárok na úrok z omeškania vo výške 0,05 % z ceny nedodaného predmetu kúpy za každý deň omeškania.
2. V prípade omeškania Kupujúceho s úhradou daňového dokladu - faktúry za dodaný predmet kúpy nad dohodnutú dobu splatnosti podľa čl. 4, bod (7) je Predávajúci oprávnený uplatniť si nárok na úrok z omeškania vo výške 0,02 % z fakturovanej sumy za každý deň omeškania.
3. Úhradou zmluvnej pokuty sa Predávajúci nezbavuje povinnosti pokračovať v plnení predmetu zmluvy ani nezaniká nárok Kupujúceho na náhradu škody.

**Článok 10**

**Skončenie dohody**

1. Táto dohoda sa uzatvára na dobu určitú, t.j. na obdobie **36 mesiacov** a môže sa skončiť okrem riadneho splnenia všetkých práv a povinností Zmluvných strán z nej vyplývajúcich aj:
2. písomnou dohodou Zmluvných strán,
3. odstúpením od Rámcovej dohody ktoroukoľvek zo Zmluvných strán pri podstatnom porušení zmluvných povinností druhou Zmluvnou stranou.
4. Pri podstatnom porušení zmluvných povinností môže oprávnená Zmluvná strana písomne odstúpiť od dohody a požadovať od povinnej Zmluvnej strany v súlade so všeobecne záväznými právnymi predpismi náhradu škody, ktorá jej vinou vznikla. Zmluvné strany sa dohodli, že za podstatné porušenie zmluvných povinností budú považovať zo strany Predávajúceho omeškanie s dodávkou predmetu kúpy o viac ako 30 dní, dodanie predmetu kúpy, ktorý nebude spĺňať požadovanú kvalitu, rozsah alebo podmienky špecifikované v tejto dohode a jej prílohách a zo strany Kupujúceho omeškanie s úhradou riadne vystavenej faktúry o viac ako 30 dní po lehote splatnosti.
5. Odstúpenie od dohody musí byť uskutočnené písomnou formou a bude účinné dňom doručenia druhej Zmluvnej strane. Úplná alebo čiastočná zodpovednosť Zmluvnej strany bude vylúčená v prípadoch zásahu vyššej moci.
6. Pod vyššou mocou sa rozumejú okolnosti, ktoré nastanú po uzavretí dohody ako výsledok nepredvídateľných a zmluvnými stranami neovplyvniteľných prekážok vrátane dopravy predmetu kúpy na miesto dodania predmetu kúpy. V prípade, že takéto okolnosti budú brániť v plnení povinností podľa dohody Predávajúcemu alebo Kupujúcemu, bude povinná strana zbavená zodpovednosti za čiastočné alebo úplné nesplnenie záväzkov podľa dohody primerane o dobu, po ktorú tieto okolnosti nastali.

**Článok 11**

**Záverečné ustanovenia**

1. Táto dohoda sa môže meniť len vzájomne odsúhlasenými písomnými dodatkami.
2. Táto dohoda nadobúda platnosť dňom podpisu oboma Zmluvnými stranami a účinnosť dňom nasledujúcim po dni jej zverejnenia v zmysle § 47a Občianskeho zákonníka.
3. Zmluvné strany berú na vedomie, že zverejnenie tejto dohody a jej príloh na webovom sídle Kupujúceho v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov nie je porušením alebo ohrozením obchodného tajomstva.
4. Zmluvné strany sa zaväzujú riešiť vzniknuté spory dohodou. Ak dohoda nie je možná o spore rozhodne príslušný súd podľa sídla žalovaného. Právne vzťahy vyslovene neupravené touto dohodou sa riadia Obchodným zákonníkom v platnom znení a ostatnými všeobecne záväznými právnymi predpismi platnými na území Slovenskej republiky.
5. Doručením akýchkoľvek písomností na základe tejto dohody alebo v súvislosti s touto dohodou sa rozumie doručenie písomnosti doporučene poštou s doručenkou, doručenie kuriérom alebo osobné doručenie príslušnej zmluvnej strane. Za deň doručenia písomnosti sa považuje aj deň, v ktorý Zmluvná strana, ktorá je adresátom, odoprie doručovanú písomnosť prevziať alebo, v ktorý márne uplynie najmenej desaťdňová úložná doba pre vyzdvihnutie si zásielky na pošte, doručovanej poštou Zmluvnej strane, alebo v ktorý je na zásielke doručovanej poštou Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. Pre potreby doručovania prostredníctvom pošty sa použijú adresy Zmluvných strán uvedené pri identifikačných údajoch Zmluvných strán v úvode tejto dohode, ibaže odosielajúcej Zmluvnej strane adresát písomnosti oznámil novú adresu trvalého pobytu, sídla, prípadne inú adresu určenú na doručovanie písomností; v takomto prípade je pre doručovanie rozhodujúca nová adresa riadne oznámená Zmluvnej strane pred odosielaním písomnosti.
6. Táto dohoda bola vyhotovená v štyroch (4) obsahovo rovnakých vyhotoveniach s platnosťou originálu, z ktorých Predávajúci preberá dve (2) vyhotovenia a Kupujúci preberá dve (2) vyhotovenia.
7. Zmluvné strany vyhlasujú, že túto dohodu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, dohodu si prečítali, jej obsahu porozumeli a na znak súhlasu dohodu podpisujú.

Prílohy:

Príloha č. 1 – Opis a technická špecifikácia predmetu obchodnej verejnej súťaže

Príloha č. 2 – Identifikačné údaje navrhovateľa a návrh na plnenie kritérií

V ............., dňa ......................... V Žiline dňa .........................

Za Predávajúceho: Za Kupujúceho:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ Ing. Ján Barienčík, PhD. konateľ